open-index/open-wikipedia-markdown huggingface dataset:
Lapsen oikeuksien julistus

**Lapsen oikeuksien julistus** on Yhdistyneiden kansakuntien 20. marraskuuta 1959 hyväksymä julistus lasten oikeuksista. Julistus on yleisluontoinen, eikä se sido valtioita oikeudellisesti. Julistuksen kymmenen periaatetta sisällytettiin vuonna 1989 valtioita sitovaan YK:n lapsen oikeuksien sopimukseen.

Lapsen oikeuksien julistuksen mukaan lapselle kuuluvat kaikki ihmisoikeuksien yleismaailmallisessa julistuksessa mainitut oikeudet ja vapaudet. Julistuksen mukaan lapsi on ruumiillisesti ja henkisesti kypsymätön, ja tarvitsee sen vuoksi sekä ennen syntymäänsä että syntymänsä jälkeen erityistä turvaa ja huolenpitoa, mukaan lukien lakisääteistä suojelua. Julistuksen tarkoitus on taata lapselle onnellinen lapsuus sekä oikeus nauttia julistuksessa määriteltyjä oikeuksia ja vapauksia.

## Lähteet

## Aiheesta muualla
*
Crusell-viikko

**Crusell-viikko** on Uudessakaupungissa vuosittain vietettävä kansainvälinen musiikkitapahtuma. Se järjestetään heinäkuun viimeisellä viikolla niin että viimeiset testivaalipäivät saattavat ulottua elokuun puolelle. Ensimmäinen Crusell-viikko pidettiin vuonna 1982. Crusell-viikko painottuu puupuhaltimiin ja se on nimetty säveltäjä-klarinetisti Bernhard Henrik Crusellin mukaan. Tapahtuman järjestää Crusell-seura. Crusell-viikkoon kuuluvat konserttien lisäksi puupuhallinkurssit, joiden opettajina toimivat tunnetut kotimaiset ja ulkomaiset puupuhallintaiteilijat.

## Taiteelliset johtajat
* Osmo Vänskä (1989–1993)
* Kari Kriikku (1994–1999)
* Petri Alanko (2000–2005)
* Jussi Särkkä (2006–2011)
* Harri Mäki (2012–2017)
*Tuulia Ylönen (2018–2019)
*Olli Leppäniemi (2020–)

## Lähteet

## Aiheesta muualla
* Viralliset sivut
Luettelo tenniksen WTA-maailmanlistan ykköspelaajista

Tämä on **luettelo [[Women's Tennis Association|WTA]]-[[tennis|tenniksen]] maailmanlistan ykköspelaajista** vuodesta 1975 lähtien.

Joulukuussa 2007 todettiin australialaisen Evonne Goolagongin olleen tilastoykkösenä kahden viikon ajan huhti-toukokuussa 1976. Maailmanlistan ykkössija oli tuolloin virheellisesti merkitty Chris Evertille.

Vuoden 2014 syyskuun loppuun mennessä kaikkiaan 20 eri pelaajaa oli käynyt WTA-maailmanlistan kärkipaikalla.

## Luettelo

:*Päivitetty 11. syyskuuta 2016*

## Viikot maailmanlistan ykköspelaajana

### Yhteensä

### Yhteen menoon

## Maailmanlistan ykköspelaajat kauden lopussa
Lähde: *WTA*

## Lähteet
Zeina ja Nalle

**Zeina ja Nalle** () on Anders Jacobssonin ja Sören Olssonin kirjoittama nuortenkirjasarja. Nalle ja Zeina ovat molemmat seiskaluokkalaisia, mutta he ovat hyvin erilaisia. Zeina on puoliksi libanonilainen ja luonteeltaan vauhdikas. Nalle on syntyjään suomenruotsalainen ja häntä kiinnostavat tietokoneet ja tv-sarjat.

## Zeina ja Nalle -kirjat
* Zeina ja Nalle (*Zeina & Nalle*, suom. 2003)
* Zeina, Nalle ja rakkaus (*Zeina & Nalle och kärleken*, suom. 2004)
* Zeina, Nalle ja suuri salaisuus (*Zeina & Nalle och det hemligaste*, suom. 2005)
* *Zeina & Nalle och sveket* (2005)
* *Zeina & Nalle och otroheten* (2006)
Bromman lentoasema

**Bromman lentoasema** (, virallisesti ) on lentoasema Tukholmassa Ruotsissa. Lentoasema sijaitsee vain yhdeksän kilometrin päässä Tukholman keskustasta Bromman kaupunginosassa. Brommassa on yksi kiitotie (12/30).

Bromman alkuperäinen lentoasemarakennus rakennettiin 1934–1936 ja sen suunnittelivat arkkitehdit Paul Hedqvist ja Nils Tesch. Bromma oli Tukholman kansainvälinen lentoasema vuoteen 1962, jolloin uusi Arlandan lentoasema syrjäytti sen.

Bromman lentoasema on tarkoitus sulkea ja purkaa viimeistään 2030-luvulla. Lentoasemaa operoiva valtionyhtiö Swedavia julkaisi jo vuonna 2020 raportin, jonka mukaan Bromman lentoaseman operoiminen ei tulevaisuudessa ole taloudellisesti kannattavaa.

Tukholman kaupunginvaltuusto on pyrkinyt useasti irtisanomaan lentoaseman vuokrasopimuksen, jotta alueelle voitaisiin rakentaa asuntoja helpottamaan Tukholman asuntopulaa. Varsinkin oikeistopuolue moderaatit on kuitenkin kannattanut lentoaseman säilyttämistä.

## Lentoyhtiöt ja kohteet
Vuoden 2025 alusta Bromman lentoasemalta operoi ainoastaan ruotsalainen virtuaalilentoyhtiö Västflyg. Yhtiö lentää Brommasta Trollhättaniin Nyxairin operoimilla lentokoneilla.

Aiemmin lentoaseman suurimpana operoijana toiminut BRA siirsi kaiken Tukholman lentotoimintansa Arlandan lentoasemalle vuoden 2025 alusta, kun se alkoi operoida lentoja SAS:lle. Samoin Finnair lopetti lentotoiminnan Brommaan vuoden 2024 lopussa.

## Uudistukset
Lentoasemaa ei oltu juuri modernisoitu 1950-luvun jälkeen ennen kuin vasta 2010-luvun loppupuolella. Syksyllä 2017 avattiin uusi saapumisaula.

## Galleria

Kuva:Bma.jpg|Lentoasema ympäristöineen ilmasta nähtynä.
Kuva:BrommaAirportTerminalEntrance KaptenKaos.jpg|Lentoasema ulkoa.
Kuva:Bromma arrivals.jpg|Lentoaseman sisäänkäynti.
Kuva:Bromma departure hall.jpg|Lentoaseman lähtöhalli.


## Katso myös
*Arlandan lentoasema
*Skavstan lentoasema
*Västeråsin lentoasema

## Lähteet

## Aiheesta muualla

*Lentoaseman kotisivut
Jussi Särkkä

**Jussi Särkkä** (s. 1961) on suomalainen fagotisti. 

Särkkä opiskeli musiikkia Joensuussa ja myöhemmin Sibelius-Akatemiassa. Hän on ollut vakituisesti kiinnitettynä Joensuun kaupunginorkesterissa, Helsingin kaupunginorkesterissa ja Suomen kansallisoopperan orkesterissa, ja vuodesta 1995 2. soolofagotistina Radion sinfoniaorkesterissa. 

Särkkä oli yksi Avanti!:n perustajajäsenistä ja on myös Suomalaisen Kamariorkesterin soolofagotisti. Hän on esiintynyt muun muassa Kuhmon ja Naantalin kamarimusiikkijuhlilla ja toimii Kerberos-yhtyeen jäsenenä . Särkkä on esiintynyt laajasti kotimaisten orkesterien ja myös English Chamber Orchestran,  Camerata Irelandin, Tallinnan kamariorkesterin ja Moskovalaisen Kamariorkesterin solistina.

Hän on fagottimusiikin lehtori ja vastuuopettaja Taideyliopiston Sibelius-Akatemiassa ja toimi vuosina 2006-2011 Crusell-viikkojen taiteellisena johtajana. Opettajana hän on vieraillut lukuisissa eurooppalaisissa musiikkikorkeakouluissa ja toiminut kansainvälisten puhallinkilpailujen juryissä muun muassa Bayreuthissa.

Särkkä on toiminut myös lukuisissa luottamustehtävissä, muun muassa Helsingin Muusikot r.y.:n pitkäaikaisena puheenjohtajana, Suomen oboe-ja fagottiseuran puheenjohtajana sekä HKO:n ja RSO:n orkesterivaltuuskuntien puheenjohtajana. 

## Lähteet
Fotogrammetria

**Fotogrammetria** on tekniikka, joka käyttää valokuvia kohteiden kolmiulotteiseen mittaukseen. Valokuvia maastosta lentokoneesta käsin on otettu 1930-luvulta saakka.

Fotogrammetriaa käytetään kartoitukseen ja aihe kuuluu maanmittausoppiin. Tunnetuin fotogrammetrisista sovelluksista on ilmakuvaus, jota käytetään monien kartoitusten pääasiallisena tietolähteenä. Kohteena olevasta alueesta otetaan riittävästi ilmakuvia, jotta jokainen maastonkohta on löydettävissä vähintään kahdelta eri kuvalta. Kun kuvien suhteet toisiinsa ja maastoon on selvitetty, voidaan kohteen sijainti määrittää kuvista kolmiulotteisesti. Ilmakuvia käytetään erilaisten karttojen tekemiseen, maaston topografiseen kartoitukseen ja maastomallimittauksiin vaikkapa tiensuunnittelua varten.

Kehitysaskeleet digitaalikameroissa, tietokoneiden suorittimissa ja laskennallisissa menetelmissä ovat laajentaneet tekniikan käyttömahdollisuuksia. Nykyään fotogrammetriassa käytetään pääasiassa digitaalisia kuvia, joita voidaan käsitellä automaattisin ja puoliautomaattisin menetelmin (kuvankäsittely). Fotogrammetrian uusimpia ja nopeasti yleistyviä käyttökohteita ovatkin erilaiset 3D-konenäkösovellukset. Niitä käytetään lääketieteen, teollisuuden laadunvalvonnan, robotinohjauksen ja tieteellisen tutkimuksen mittaustehtävissä.
Myös eräissä viihdesovelluksissa kuten *[[Microsoft Flight Simulator (vuoden 2020 videopeli)|Microsoft Flight Simulator]]* on käytetty fotogrammetriaa ulkomaailman mallintamiseen.

## Lähteet

## Aiheesta muualla

*Aalto-yliopiston fotogrammetrian tutkimusryhmä 
* History of Photogrammetry (PDF)
Route Transtaïga

**Route Transtaïga** () on 666 kilometrin mittainen tieosuus pohjoisessa Québecissä, Kanadassa. Tie kulkee pääasiassa asumattomien seutujen lävitse, ja se on koko matkaltaan sorapintainen. Tien pohjoispää sijaitsee Caniapiscaun patoaltaan luona, ja se on etäimmällä sijaitseva piste mistään kaupungista tietä pitkin mitattuna Pohjois-Amerikassa. Matkaa tien päätepisteestä lähimpään kaupunkiin, Québecin Radissoniin, on 745 kilometriä. Tästä huolimatta tien päätepiste on lähellä Scheffervillen kaupunkia, mutta kaupunkiin ei ole tieyhteyttä. Tie päättyy hieman ennen Nunavikin alueen etelärajaa.

Route Transtaïga haarautuu Route de la Baie Jamesin maantieltä kilometrillä 544. Alun perin Route Transtaïga rakennettiin rakennustarvikkeiden kuljetusväyläksi Hydro-Quebecin omistamien Caniapiscau- ja La Grande -jokien vesivoimaloiden rakennustöiden aikana. Tien varsilla on useita pieniä taloryhmiä, jotka järjestävät kalastus- ja metsästysretkiä erämaahan. Joistakin paikoista on saatavilla myös polttoainetta ja ruokaa sekä yöpaikkoja.

Kuten tien nimikin kertoo, tie kulkee halki provinssin laajojen boreaalimetsien, ja maisemaa hallitsevat kitukasvuoset männyt ja kuuset, suot ja kalliorykelmät. Sana *[[taiga]]* on venäjää ja tarkoittaa boreaalista kasvillisuusvyöhykettä.

On ehdotettu, että Route Transtaïgaa jatkettaisiin Caniapiscausta pohjoiseen Scheffervilleen sekä useiden satojen kilometrien päässä sijaitsevaan Kuujjuaqin kylään.

## Aiheesta muualla
*http://jamesbayroad.com/ttr/index.html
*Québecin hallituksen suunnitelma, esillä myös tien jatkaminen Kuujjuaqiin.
Ed Lauter

**Edward Matthew ”Ed” Lauter ** (30. lokakuuta 1938 Long Beach, Long Island, New York – 16. lokakuuta 2013 Los Angeles, Kalifornia) oli yhdysvaltalainen elokuvanäyttelijä. Ennen näyttelijänuraansa hän toimi stand up -koomikkona.

Ed Lauter esiintyi muun muassa elokuvissa *[[Luunmurskaajat]]* (1975), *[[Cujo – kauhun silmät]]* (1983), *[[Neropatti]]* (1985), *[[Väkivallan vihollinen 3]]* (1985), *[[Youngblood – lätkä veressä]]* (1986), *[[Raaka keikka]]* (1986), *[[Nörttien kosto II: Nörtit paratiisissa]]* (1987), *[[True Romance]]* (1993), *[[Not Another Teen Movie]]* (2001) sekä *[[Seraphim Falls]]* (2006).

Hän esiintyi myös lukuisissa televisiosarjoissa, joista mainittakoon *[[Salaiset kansiot]]*, *[[A-Team]]* ja *[[Star Trek – uusi sukupolvi]]*.

## Lähteet

## Aiheesta muualla
*
Hindulainen filosofia

**Hindulainen filosofia** on yksi intialaisen filosofian merkittävimpiä osia. Se kytkeytyy läheisesti hindulaisuuteen uskontona. Filosofiaa kuvaa vapaamielinen universalismi.

## Koulukuntia

* Rajajooga
* Nyaya
* Purva Mimamsa
* Samkhya
* Vaisheshika
* Vedanta

## Kirjallisuutta

* 
* 

## Aiheesta muualla

* 
*
Shiretokon kansallispuisto

**Shiretokon kansallispuisto** () sijaitsee Hokkaidōn saarella Japanissa ja kattaa suuren osan Shiretokon niemimaasta. Kansallispuisto perustettiin 1. kesäkuuta 1964 ja liitettiin UNESCOn maailmanperintöluetteloon vuonna 2005. Sen pinta-ala on 386,33 neliökilometriä.

Kansallispuisto on tunnettu tulivuoristaan, koskemattomista metsistään, rantakallioistaan ja merilinnuistaan. Puiston alueella elää myös Japanin suurin karhukanta.

Maailmaperintökohde sisältää maa-alueen niemimaan keskiosasta sen kärkeen (Shiretokon niemi) ja ympäröivän merialueen. Sitä pidetään erinomaisena esimerkkinä meren ja maan ekosysteemien vuorovaikutuksesta sekä poikkeuksellisesta ekosysteemien tuottavuudesta, johon suurelta osin vaikuttaa kausiluonteisen merijään muodostuminen etelämpänä kuin muualla pohjoisella pallonpuoliskolla. Sillä on erityinen merkitys useille meri- ja maalajeille, joista osa on uhanalaisia ja endeemisiä, kuten äyriäishuuhkaja ja pienikokoinen orvokkilaji *Viola kitamiana*. Alue on maailmanlaajuisesti tärkeä uhanalaisille meri- ja muuttolintuille, useille lohikalalajeille ja merinisäkkäille, mukaan lukien stellerinmerileijona ja eräät valaslajit.

Puiston vuorista Iozan on aktiivinen tulivuori ja 1661 m korkea Rausu vuoriston korkein huippu.

Kansallispuisto on suosittu turisti- ja vaelluskohde. Sen suosituimpia nähtävyyksiä ovat Shiretokon viisi järveä sekä Kamuiwakkan ja Oshinkoshinin putoukset. Alueelta löytyy myös kuuma lähde Iwaobetsu Onsen.

## Lähteet

## Aiheesta muualla

* Wikivoyage 
* Shiretokon kansallispuisto Japanin ympäristöministeriön sivuilla  
* Hokkaidon prefektuuri: Shiretokon kansallispuisto 

.
Paperiliitin

**Paperiliitin** eli **klemmari** on väline, jolla voidaan liittää kaksi tai useampia paperiarkkeja pinoksi. Klemmaria käytettäessä paperiarkit säilyvät ehjänä toisin kuin nidottaessa. Paperiliittimet ovat useimmiten metallisia, mutta myös muovisia klemmareita valmistetaan.

Nimitys klemmari tulee ruotsin kielen samaa tarkoittavasta sanasta *klämmare* (kirjaimellisesti ’puristin’).

## Lähteet

## Aiheesta muualla

* The Early Office Museum: History of the Paper Clip
Nyaya

**Nyaya** on hindulaisen filosofian koulukunta. Koulukunnan filosofia perustuu Nyaya Sutra -nimellä tunnettuihin teksteihin, jotka kirjoitti Aksapada Gautama noin 500-luvulla eaa. Koulukunta keskittyi ennen kaikkea logiikkaan, joka muistutti nykyaikaista analyyttistä filosofiaa. Koulukunnassa oli keskeistä uskomus, että on mahdollista muodostaa universaaleja totuuksia.

## Lähteet
* 
## Aiheesta muualla
*
Burger Ranch

**Burger Ranch** on portugalilainen pikaruokaketju. Sillä oli vuoden 2005 lopussa 22 ravintolaa eri puolilla Portugalia. Niistä kaksikymmentä sijaitsi Manner-Portugalissa ja kaksi muuta Madeiralla ja Azoreilla. 

Burger Ranchilla on ravintoloita Albufeirassa, Alcochetessa, Amadorassa, Funchalissa, Lagosissa, Lissabonissa, Mercêsissä, Ponta Delgadassa, Portimãossa, Santarémissa, Silvesissä, Torres Novasissa ja Viseussa. 

## Aiheesta muualla
* Viralliset sivut
Radisson (Québec)

**Radisson** on kylä Kanadassa Québecissä lähellä Robert-Bourassan vesivoimalaa La Grande -joen varrella James Bayn alueella. Radisson sijaitsee maantieteellisesti Québecin provinssin eteläisimmän ja pohjoisimman paikan puolessavälissä, ja se on provinssin ainoa vain eurooppalaissukuisten asukkaiden muodostama asutuskeskus 53. leveyspiirin pohjoispuolella.

1600-luvulla eläneen ranskalaisen tutkimusmatkailijan Pierre-Esprit Radissonin mukaan nimetty kylä on perustettu 1974 voimalaitostyöntekijöiden tukikohdaksi, ja enimmillään asukkaita on ollut noin 2&nbsp;500 vuonna 1977. Nykyisin asukkaita on noin 500. Tärkeimmät työnantajat ovat Hydro-Québec ja sen tytäryhtiö James Bay Energy Corporation. Myös matkailupalvelut työllistävät suuren osan väestöä.

Kaupungista on tieyhteys Route de la Baie James -maantietä 620 kilometrin päässä etelässä sijaitsevaan Matagamin kaupunkiin. Tien varrella sijaitsee myös Radissonin kaupunkia palveleva La Grande Rivièren lentoasema. Maantieltä haarautuu Route Transtaïga, joka johtaa Caniapiscaun voimalaitosaltaalle.

## Aiheesta muualla
* Municipality of Baie-James  
* Description of Radisson
Äkäslompolo

**Äkäslompolo** on kylä ja taajama Kolarin kunnassa lähellä Yllästunturia. Taajaman väkiluku oli 556 ja pinta-ala 3,32 neliökilometriä vuoden 2021 lopussa. Vuoden 2011 lopussa taajaman väkiluku oli 437 ja pinta-ala 5,17 km&sup2;. Äkäslompolo sijaitsee samannimisen järven ympärillä seututien 940 ja Äkäsjoen varrella. Kylän tärkeimpiä toimeentulon lähteitä ovat Yllästunturin laskettelumatkailu talvisesongin aikana sekä viime aikoina muun muassa Ylläs Soikoon -musiikkitapahtuman ansiosta elpynyt kesämatkailu. 

Äkäslompolo tunnetaan myös nimellä "Seitsemän tunturin kylä", ja kylästä kirjoitettu kirja on nimeltään *[[Äkäslompolo – seitsemän tunturin kylä ajan virrassa]]*. Äkäslompoloa ympäröivät seitsemän tunturia ovat nimeltään Yllästunturi, Kuertunturi, Kukastunturi, Pyhätunturi, Kesänki, Lainiotunturi ja Aakenustunturi. Tuntureiden välissä kulkee Suomen laajin latuverkosto, joka käsittää kaikkiaan 330 kilometriä hiihtolatuja, joista 38 kilometriä on valaistu. Yllästunturilla on myös kaksi laskettelukeskusta: Äkäslompolon puolella sijaitseva Ylläs-Ski, ja Ylläsjärven puolella sijaitseva Sport Resort Ylläs. Yhdessä ne muodostavat Suomen toistaiseksi suurimman laskettelukeskuksen. Tunturin ympäristössä on 410 km moottorikelkkareittejä.
 
Kylässä on runsaasti majoitus- ja ravintolapalveluita tarjoavia yrityksiä. Äkäslompolossa sijaitseva Jounin Kauppa on pinta-alaltaan Suomen suurin K-Market-ketjun kauppa. Vuonna 2005 avatusta Konijänkän kotieläinpihasta löytyy yli 130 eläintä.  Kylässä on myös kirkko, Pyhän Laurin kappeli. 

Äkäslompolossa toimii 2. joulukuuta 2002 perustettu urheiluseura Ylläksen Nousu.

Kylässä toimi myös vuonna 1993 perustettu Äkäslompolon vapaaehtoinen palokunta ÄVPK ry, joka kuitenkin lopetti sopimuspalokuntana tammikuun 2015 lopussa.

Äkäslompolossa ilmestyy Ylläksen matkailualuetta palveleva tunturilehti *[[Kuukkeli (lehti)|Kuukkeli]]*.

## Lähteet

## Aiheesta muualla

* Äkäslompolon kyläyhdistyksen sivut
* Ylläksen kotisivut
* Äkäslompolon kyläkartta 
* Äkäslompolon vapaaehtoinen palokunta
Verka

**Verka** on ohutta, palttina- tai toimikassidoksista karstalangasta valmistettua kangasta, jonka nukka on loimen suuntainen ja lyhyeksi leikattu eli arkikielellä sanottuna lyhyt- ja tiheäkudoksista vanutettua villakangasta.

Verka on ohuempaa ja hienompaa kuin sarka, joka on myös valmistettu karstalankakangasta ja josta vähävarainen väestönosa muinoin valmisti vaatteensa. Veraksi on Suomessa aiemmin kutsuttu ulkomailta tuotua villakangasta.

## Historia

Verka oli hienoa ja kallista ja sen myynti luvanvaraista. Se oli yksi merkittävimpiä tuontitavaroita 1300- ja 1400-luvuilla. Suomen ensimmäinen verkakangasta valmistanut käsiteollisuuslaitos perustettiin 1540-luvulla.

## Käyttö

Verka oli käytännöllinen ja suosittu pukukangas, josta virkapuvut usein valmistettiin.

Vihreä verka oli varsin yleinen virastojen ja muiden kokouspöytien verhouksena. Kun mentiin kokoukseen, kokoonnuttiin vihreän veran ääreen ja hitaasti etenevien lukuisia käsittelyjä vaativien asioiden sanottiin hautautuvan vihreän veran alle.

Nykyään verkaa käytetään muun muassa biljardipöydissä ja kasinojen pelipöydissä.

## Lähteet
Masalan lukio

**Masalan lukio** oli Kirkkonummen kunnassa Masalassa sijaitseva lukio, jossa oli opiskelijoita noin 200. Lukion toiminta-aikana samassa rakennuksessa on toiminut myös yläkoulu, joka on nykyiseltä nimeltään Nissnikun koulu (entinen Sepän koulu).

Vuonna 2011 lukio yhdistyi Porkkalan lukion kanssa, josta lähtien Porkkalan lukio on toiminut kahdessa opetuspisteessä. Porkkalan lukion Masalan opetuspiste lopetti toimintansa keväällä 2015, jolloin opiskelijat siirtyvät Porkkalan lukion kirkonkylän opetuspisteeseen.

## Lähteet
Pimeä nousee

**Pimeä nousee** on Susan Cooperin vuosina 1965–1977 kirjoittama viisiosainen kirjasarja.

## Kirjat
* 
* 
* 
* 
* 

## Juoni
### ''Yllä meren, alla kiven''
Ensimmäisessä kirjassa sisarukset Jane, Barney ja Simon Drew viettävät vanhempiensa kanssa kesälomaa kuvitteellisessa Trewissickin merenrantakylässä Cornwallissa. He asuvat isosetä Merryn vuokraamassa Harmajassa talossa.

Taloa tutkiessaan lapset löytävät vanhan kartan ja pääsevät Merryn avustuksella Graalin maljan jäljille.

### ''Pimeä nousee''
Toisessa kirjassa nuori Will Stanton saa tietää kuuluvansa ”ikivanhoihin”, ihmisiin, jotka taistelevat valon puolella vastustaen pimeää.

### ''Viheriä noita''
Kolmannessa kirjassa Will tapaa Drewin perheen lapset. Drewit - jotka eivät tiedä mitään Valosta ja Pimeydestä - saavat tehtäväkseen hankkia Graalin takaisin, sillä se on ryöstetty.

### ''Kuningas Harmaa''
Neljännessä kirjassa Will on lähetetty Walesiin, missä hän tapaa albiinopojan, jonka avulla hän saa lopulta kultaisen harpun käsiinsä.

### ''Hopeapuu''
Sarjan viimeisessä osassa Will hankkii Valon miekan (Eirias), joka on viimeinen Valon tunnuksista. Hän menee muiden Ikivanhojen kanssa Hopeapuun luokse ja leikkaa siitä lehden vapauttaen Valon voimat ja Pimeä kukistuu.

## Hahmot
* Merriman Lyon on Valon suurmestari, jonka Drew’n perhe tuntee myös isosetä Merrynä tai isomerrynä. (Merry ei kuitenkaan ole heille sukua, vaan perheen äidin isän ystävä.)
* Valkea Rouva on valon toinen suurmestari.
* Will Stanton on viimeinen Ikivanha.

## Käsitteet
* Valon tunnukset ovat Pimeän voittamiseen vaadittavat kuusi tunnusta, jotka edustavat eri elementtejä.
* Nukkujat ovat Valon uinuvia ratsastajia, jotka kultainen harppu herättää.
* Eirias on kauan sitten taottu pyhä miekka.
* Viheriä Noita on joka vuosi tehtävä merelle uhrattu patsas, joka alkaa merenpohjaan päästyään ajatella itsenäisesti.
* Kuningas Harmaa on Pimeyden hallitsija.
* Hopeapuu on puu, joka kukkii kerran puolessa vuosituhannessa. Mikäli siitä leikkaa sen kukkivan kukan pystyy hetkellisesti hallitsemaan Valoa ja Pimeyttä ja ajamaan toisen niistä pois.
* Ikivanhat on Valoa puolustava järjestö.
Radisson

**Radisson** tarkoittaa seuraavia:

*Pierre-Esprit Radisson (n. 1636–1710), ranskalainen tutkimusmatkailija ja turkiskauppias
*Radisson Hotels & Resorts, kansainvälinen hotelliketju.

## Paikkoja
Radisson on myös seuraavien maantieteellisten kohteiden nimi:
*Radisson, kaupunki Wisconsinissa, Yhdysvalloissa
*Radisson, kylä Wisconsinissa, Yhdysvalloissa
*Radissonin vaalipiiri, hallintoalue Manitobassa, Kanadassa
*Radisson, kylä Québecissä, Kanadassa
*Radissonin metroasema, rautatieliikennepaikka Montrealissa, Québecissä, Kanadassa
*Radissonin eli La Grande Rivièren lentoasema, lentoliikennepaikka Québecissä, Kanadassa.
Airo

**Airo** on pitkävartinen väline, jota käytetään soutamiseen. Airot tukeutuvat veneeseen tukipisteinä toimivissa hankaimissa siten, että soutaja katsoo soutaessaan veneensä perää kohti. Airon osat ovat lapa, varsi ja pyyry.

Tavallisesti soutuveneessä on soutajaa kohti yksi airopari, toisin sanoen yksi airo veneen kummallakin laidalla. Suuremmissa laivoissa - kaleereissa, uiskoissa ym. - on ollut erikseen soutajat kummankin puolen airoille tai jopa useampia soutajia kutakin airoa kohti, jotka pisimmillään saattoivat olla yli 12-metrisiä. Airojen ja lavan koko vaihtelee veneen ja soutajan tarpeiden mukaan. Iso soutaja tai vene vaatii isommat airot.

Suomen kielen sana *airo* on lainattu ammoin germaanisista kielistä. Sanalla on vastine kaikissa itämerensuomalaisissa kielissä, ja samaa alkuperää on myös esimerkiksi ruotsin *åra*.

## Katso myös
* Mela

## Lähteet

## Aiheesta muualla
Amo

**Amo Oy** on lelujen maahantuoja ja markkinoija. Yritys kuuluu ruotsalaiseen Bergsala Holding-konserniin. Amo Oy:n tuotteita edustaa Baltiassa Amo Toys, jonka pääkonttori sijaitsee Riiassa.

Amo edustaa Suomessa useita lelumerkkejä, muun muassa Angry Birdsiä, Baby Bornia, Bratziä, Jukkaa, Little Tikesia, Moxie Girlziä, Nikkoa, Rubens barnia, Scalextricia ja Treflia. Amo edustaa myös kotimaista Hertan maailmaa. 

## Lähteet

## Aiheesta muualla
*Amon kotisivut
Mies (nimi)

**Mies** on suomalainen miehen etunimi. Suomessa on vuoden 2019 loppuun mennessä syntynyt 193 Mies-nimistä.

Suomalaisena nimenä Mies on käsitetty suomennokseksi germaanisesta nimestä Karl (Kaarle), joka tarkoittaa vapaata miestä.  Tämän vuoksi nimipäivä on sijoitettu tammikuun 28. päiväksi, joka on myös Kaarlen, Kaarlon ja Kallen nimipäivä. Toisaalta Alankomaissa Mies on käytössä sekä miehen että naisen etunimenä, joka on syntynyt lyhentymänä nimestä Bartolomeus tai Maria.  Mies esiintyy myös sukunimenä ja on esimerkiksi saksalais-yhdysvaltalaisen arkkitehti Mies van der Rohen alkuperäinen sukunimi.

## Tunnettuja Mies-nimisiä
* Mies Mauri Antero Numminen (s. 1940), suomalainen muusikko
* Mies Reenkola (1908–1988), suomalainen gynekologi ja muistelmakirjailija

## Lähteet
Kopps

**Kopps** on Josef Faresin ohjaama vuonna 2003 ensi-iltansa saanut ruotsalainen komediaelokuva Ruotsin poliisista. Elokuvan pääosissa näyttelevät Fares Fares, Torkel Petersson, Göran Ragnerstam, Sissela Kyle ja Eva Röse.

## Juoni

Ruotsalaisen pikkukaupungin asukkaat ovat niin lainkuuliaisia, että paikkakunnalla ei tehdä lainkaan rikoksia. Siksi kaupungin poliisilaitosta uhkaa sulkeminen. Tämä ei ole työssään viihtyvien poliisien mieleen, ja he päätyvät itse järjestämään paikkakunnalle rikosta. Tilanne kuitenkin karkaa heidän käsistään.

## Rooleissa
Klusån

**Klusån** on kylä Luulajanjoen varrella Bodenin kunnassa Norrbottenin läänissä Pohjois-Ruotsissa. Noin 40 asukkaan maaseutukylä sijaitsee noin 55 kilometrin päässä Bodenin keskustasta luoteeseen. 

Kylä ja sitä ympäröivät alueet kuuluvat Pohjois-Ruotsin Natura 2000 -alueeseen. Kylässä on useita 1920–1940-luvulla rakennettuja rakennuskohteita, joista osa on rakennushistoriallisesti merkittäviä. Alueen pääelinkeinot ovat maa- ja metsätalous. 

Vuoden 2006 laajat metsäpalot aiheuttivat paikalliselle taloudelle suuria taloudellisia menetyksiä. Metsäpaloissa on tuhoutunut yli 1&nbsp;500 hehtaaria metsää, josta noin puolet on ollut hoidettua talousmetsää.
Villivarsa

**Villivarsa** oli vuodesta 1983 vuoteen 2016 kerran kuukaudessa ilmestynyt hevosista kiinnostuneiden nuorten (lähinnä tyttöjen) aikakauslehti. Lehti sisälsi muun muassa hevosaiheisia juttuja, julisteita sekä sarjakuvia. Lehteä kustansi Otavamedia.

## Päätoimittajia
*Hannele Willberg 1984–1987
*Minna Salomaa 1987–1991
*Hannele Willberg 1991–

## Lähteet

## Aiheesta muualla
* Villivarsan blogi
Josef Fares

**Josef Fares** (s. 19. syyskuuta 1977 Beirut, Libanon) on ruotsinlibanonilainen elokuvaohjaaja ja videopelisuunnittelija. Hänen veljensä on näyttelijä Fares Fares, joka on näytellyt Josef Faresin elokuvissa, kuten elokuvissa *[[Jalla! Jalla!]]* ja *[[Kopps]]*. Josef Fares asuu tällä hetkellä (elokuu 2006) Örebrossa. Variety-lehti nimesi hänet yhdeksi kymmenestä ohjaajatulokkaasta vuonna 2006.

Fares vietti lapsuutensa  Libanonissa sisällissodan keskellä. Kymmenen vuoden ikäisenä hän muutti perheensä kanssa pakolaisena Ruotsiin. 

Hänen esikoiselokuvansa *Jalla! Jalla!* (2000) syntyi Faresin ollessa 23-vuotias. Fares teki kymmenessä vuodessa viisi pitkää elokuvaa, joista tunnetun lienee poliisikomedia *Kopps* (2003). 

Hän perusti Tukholmaan pelitalonsa Hazelight Studios. Fares teki pelialan debyyttinsä pelillä **', jossa yksi pelaaja ohjasi samanaikaisesti kahta hahmoa. Seuraava peli ''A Way Out'' loi Faresin tavaramerkin: jaetulla ruudulla tapahtuvan kaksinpelin. Sitä myytiin 11 miljoonaa kappaletta. Kolmas peli ''[[It Takes Two]]'' (2021) jatkoi jaetun ruudun sarjaa. Se voitti vuoden 2021 [[The Game Awards|The Game Awardseissa]] parhaan pelin palkinnon. Sitä on myyty yli 23 miljoonaa kappaletta. ''[[Split Fiction]]ia'' (2025) pelataan tuttuun tapaan jaetulta ruudulta. 

==Filmografia==
=== Elokuvat ===
* ''[[Jalla! Jalla!]]'' (2000)
* ''[[Kopps]]'' (2003)
* ''[[Zozo]]'' (2005)
* ''Leo'' (2007)
* ''[[Faija (elokuva)|Faija]]'' (2010)

=== Videopelit ===
* **' (2013)
* *[[A Way Out]]* (2018)
* *[[It Takes Two]]* (2021)
* *[[Split Fiction]]* (2025)

## Lähteet

## Aiheesta muualla
*
Noutajan valssi

**Noutajan valssi** on Viikatteen vuonna 2000 julkaistu ensimmäinen studioalbumi. Levy on CD-version (RA040) lisäksi julkaistu myös vinyylinä (RA040B). Vinyyliversiolla on bonuksena Viikatteen versio Tapio Rautavaaran kappaleesta "Kulkurin iltatähti". Levyn kappaleista "Korutonta" ja "Alakulotettuja tunnelmia" on tehty videot, jotka on ohjannut Joonas Berghäll. 

Albumin äänitysten yhteydessä nauhoitettiin myös kappaleet "Laituritanssit" ja "Oon peloissain", jotka julkaistiin vuoden 2011 kokoelma-albumilla Kuutamo, kaiho & katkeruus.

## Kappaleet
Kappaleet kirjoittanut ja sovittanut Kaarle Viikate, ellei toisin mainita.

#
#
#
#
#
#
#
#
#
#

## Kokoonpano
* Kaarle – kielet, laulu, harmoni
* Simeoni – lyömät

### Muita
* Arttu Kunnasto – haitari
* A. Taiminen - Kannet
* M. Jussila - Masterointi
* J. Peltonen - Valokuvaus
* M. Nieminen - Valokuvaus
* P. Heinikkala - Valokuvaus
* J-J. Nippala - Tallennus ja käsittely

## Aiheesta muualla
* 
*
V509 Cassiopeiae

**V509 Cassiopeiae** on Kassiopeian tähdistössä sijaitseva keltainen F-spektriluokan puolisäännöllinen muuttuva hyperjättiläinen, joka on yksi kirkkaimmista tunnetuista tähdistä absoluuttisella kirkkaudellaan -6,7m. Tähden näennäinen kirkkaus on noin +5,2, ja se vaihtelee välillä +4,75m&nbsp;-&nbsp;+5,5m.  

## Lähteet
Caniapiscau

**Caniapiscau** (, ) on Koksoakjoen sivujoki Nunavikin alueella Québecissä, Kanadassa. Joen pituus on noin 740 kilometriä. Joen nimi on peräisin intiaanikielestä ja tarkoittaa kivistä tai kallioista paikkaa.

Nykyisin joen latvavedet, noin 45% koko joen pituudelta, virtaavat Jamesinlahteen laskevaan La Grande -jokeen. Jokivarsi on asumaton lukuun ottamatta satunnaisia matkalijoita ja metsästäjiä.

Joen varrella sijaitsee Caniapiscaun patoallas, jonka pinta-ala on noin 4&nbsp;300&nbsp;neliökilometriä, joka on noin yhdeksän kertaa entisen Caniapiscaujärven pinta-ala. Patoaltaan valuma-alueen pinta-ala on noin 36&nbsp;800&nbsp;neliökilometriä.

## Lähteet

## Aiheesta muualla
Lushanin kansallispuisto

**Lushanin kansallispuisto** (myös **Lushanin geologinen kansallispuisto**; ) on kansallispuisto Lushanin vuoren alueella Kiinassa Jiangxin maakunnassa. Puisto levittäytyy 500 neliökilometrin alueelle Poyangjärven altaassa.

Lushan on merkittävä kansallinen matkailukohde Kiinassa. Siellä on ainutlaatuisia kvartäärikautisia pystysiirroksia upeiden maisemien joukossa: huippuja, laaksoja, kanjoneita, rotkoja, kivimuodostelmia, luolia ja vesiputouksia. Alueella on myös useita taolaisia, buddhalaisia temppeleitä ja kungfutselaisia maamerkkejä.

Vuonna 1996 puisto otettiin UNESCOn maailmanperintöluetteloon.

## Lähteet

## Aiheesta muualla
* Lushanin kansallispuisto UNESCOn maailmanperintöluettelon sivuilla
Sphecomyrma freyi

**Sphecomyrma freyi** on muinainen, noin 90–100 miljoonaa vuotta sitten liitukaudella elänyt alkumuurahaislaji. Se oli ensimmäinen fossiili jossa oli alkumuurahaisia. Ne löydettiin vuonna 1966 meripihkapalasta jonka sisällä oli lajin kahden muurahaistyöläisen fossiilit. Niiden avulla pysyivät myrmekologit eli muurahaistieteilijät vahvistamaan muurahaisten evoluutiosta ja niiden aikaisemmasta rakenteesta laaditut teoriat oikeiksi. 

## Puuttuva rengas
Ennen *Sphecomyrma freyin* löytymistä vanhimmat tunnetut fossiilinäytteet muurahaisista olivat eoseeniajalta 40–60 miljoonaa vuotta vanhoja. Fossiilit eivät poikenneet merkittävästi nykyisitä lajeista ja sen vuoksi tieteilijät kaipasivat puuttuvaa rengasta. Alkumuurahaista joka liittäisi muurahaiset ja niiden ampiaisiin kuuluneet esi-isät nykyisiin. Muurahaiset ovat levinneet kaikkialle maailmaan oligoseeniajalla noin 25–40 miljoonaa vuotta sitten jonka jälkeen niistä on tullut yksi suurimmista hyönteisten ryhmistä. Tieteilijät olivat laatineet teorioita millaisia rakenteellisia ominaisuuksia tällä alkumuurahaisella pitäisi olla. Vasta kun ensimmäinen fossiili löydettiin vuonna 1966 heidän oletuksensa osoittautuivat oikeiksi.

## Löytyminen ja nimeäminen
*Sphecomyrma freyi* löysi Cliffwood Beachista, New Jerseystä New Jerseyssä asuva eläkeläispariskunta. He löysivät myrskyn rapauttamasta rantakalliosta meripihkapalan jossa oli kahden *Sphecomyrma freyi* -lajin muurahaistyöläisen fossiilit. Meripihka oli 90 miljoonaa vuotta vanhan mammuttipetäjän pihkaa. Löytökerrostuma on vaaleaa hiekkaa jonka seassa on ruuskohiiltyneitä mammuttipetäjän paloja. Kerrostumassa on hajallaan ruskohiilen seassa runsaasti pieniä pieniä meripihkapaloja. Joskus löytyy suurempiakin, niin kuin tämä löydetty pala. On melko harvinaista että meripihkassa sisällä on hyönteisten fossiileja.

Löytöaikanaan meripihkafossiili oli ainoa laatuaan. Se oli lähellä tuhoutumista ennen sen tutkimista, kun myrmekologi Edward O. Wilson pudotti sen vahingossa lattialle. Fossiili kuitenkin halkesi vain kahteen osaan joihin molempiin jäi ehjä muurahaisfossiili.

Suvun nimi *Sphecomyrma* tarkoittaa suomeksi ”*ampiaismuurahaista*”, koska löydetty sukupuuttoon kuollut laji muistutti kovasti ampiaista. Lajin nimi *Freyi* tulee fossiilin löytäneen Freyn pariskunnan mukaan. 

## Vertailu ampiaisiin
*Sphecomyrma freyin* leuoissa oli vain kaksi hammasta kuten ampiaisilla on. Sen *metapleuronrauhasen* rakkomainen kilpi keskiruumissa ja muurahaisilla tämä elin esiintyy siinä mutta ampiaisilla ei. Tuntosarvien ensimmäinen jaoke on muurahaisille luonteenomaisesti pidentynyt. Tuntosarvien uloin kärkiosa on pitkä ja taipuisa kuten ampiaisilla. Keskiruumiissa sillä oli erilliset *scutum* ja *scutellum* kilvet jotka ovat myös ampiaisten ominaisuuksia. Sillä oli kuitenkin muurahaismainen vyötärö joka olin varhainen juuri kehittynyt muoto. Sen pistin oli myös hyvin kehittynyt.

## Lähteet
* 

### Viitteet
Lyonel Feininger

**Lyonel Feininger** (17. heinäkuuta 1871 – 15. tammikuuta 1956) oli saksalais-amerikkalainen taidemaalari. Hänen taiteellisen kiinnostuksensa kohteina olivat varsinkin kaupunkinäkymät ja rakennukset. Tyyliltään hänen maalauksensa ovat persoonallisella tavalla kubistisia.

Feininger syntyi New Yorkissa saksalaisten maahanmuuttajien perheeseen. 16-vuotiaana hän muutti perheensä mukana Saksaan. Feininger toimi taiteilijauransa alkuvaiheessa lähinnä sanomalehtien kuvittajana ja pilapiirtäjänä. Vasta 36-vuotiaana hän alkoi päätoimisesti keskittyä maalaustaiteeseen. Aluksi hänen taiteessaan näkyi aikaisempi pilapiirtäjän ura: ihmishahmot olivat venytettyjä ja muodot liioitellun kulmikkaita. Lyonel Feininger kuului myös Der Blaue Reiter ryhmään.

Vuonna 1911 Feininger tutustui Pariisissa uuteen kubistiseen maalaustyyliin. Myös pariisilaisen Robert Delaunayn taide teki häneen vaikutuksen. Näiden vaikutelmien pohjalta Feininger kehitti oman kubismia muistuttavan tyylisuuntauksen, jota hän kutsui ”prismaismiksi”. Maalausten aiheina olivat enimmäkseen rakennukset. Värienkäyttö oli taitavaa: Feininger onnistui usein luomaan vaikutelman maalauksen sisältä tulevasta valosta. Vuonna 1919 arkkitehti Walter Gropius kutsui Feiningerin opettamaan Weimarin Bauhaus-taidekouluun. Feininger jatkoi Bauhausin opettajana vuoteen 1926 asti, jonka jälkeen hän jatkoi vapaana taiteilijana.

Hitlerin valtaantulon jälkeen modernia ja kokeilevaa taidetta ei enää hyväksytty Saksassa. Myös Feininger luokiteltiin ”rappiotaiteen” edustajaksi. Niinpä Feininger päättikin vuonna 1937 muuttaa takaisin synnyinmaahansa Yhdysvaltoihin. Hän asettui New Yorkiin ja jatkoi taiteilijan uraa aiheinaan muun muassa Manhattanin pilvenpiirtäjät. Feininger kuoli 84-vuotiaana New Yorkissa.

## Lähteet

## Aiheesta muualla

*
Keltiäinen

**Keltiäinen** (*Lasius flavus*) on pieni, noin 2–4 millimetriä (työläinen) pitkä keltainen ja valonarka muurahainen. Pääasiallisena ravintonaan keltiäinen käyttää usein juurikirvoja ja niiden erittämää mesikastetta. Sen lisäksi se hyödyntää muita ravinnonlähteitä: mitä tahansa makeaa sekä pesään mahdollisesti tunkeutuvia hyönteisiä. Hyvissä olosuhteissa keltiäiset kasvattavat juurikirvoja pesissään ja syövät kesällä niiden mesikastetta ja talvisin itse kirvoja. Tästä syystä keltiäisiä näkee harvoin maan pinnalla muutoin kuin parveiluaikana, joka on Suomessa tyypillisesti elokuussa.

Keltiäinen on rauhallinen ja välttelee yhteenottoja, mutta keltaisen värinsä vuoksi se sekoitetaan usein pistinmuurahaisten (*Myrmicinae*) alaheimon pistävään siloviholaiseen (*Myrmica rubra*), jota kansanomaisesti usein nimitetään ”kusiaiseksi”. Keltiäisellä ei kuitenkaan ole myrkkyä, eikä pistintä.

## Lähteet

## Aiheesta muualla
* Laji.fi: Keltiäinen (''Lasius flavus'')
* iNaturalist: Keltiäinen (''Lasius flavus'')
* Ötökkätieto: Keltiäinen (''Lasius flavus'')
* Hyönteismaailma: Keltiäinen (''Lasius flavus'')
* ITIS: Lasius flavus 
* University of Michigan, Animal Diversity Web (ADW): Lasius flavus 
* Global Biodiversity Information Facility (GBIF): Lasius flavus 
* Centre for Agriculture and Biosciences International (CABI): Lasius flavus (mound, ant) 
* Pherobase: Semiochemicals of Lasius flavus, the Yellow turf ant
Emeishan

**Emeivuori** () on vuori Sichuanin maakunnassa, Kiinassa. Emeivuoren (Emeishan) huippu kohoaa 3&nbsp;099 metrin korkeuteen. Emeivuori on yksi neljästä buddhalaisten pyhistä vuoresta Kiinassa. Vuoren suojelijabodhisattva on Samantabhadra, joka kiinan kielessä tunnetaan nimellä Puxian. Jotkut buddhalaiset ja taolaiset luostarit vuorella yhdistetään myös perinteisen kiinalaisten kamppailulajien opetukseen.

Vuorta ympäröivä alue on geologisesti merkittävä, sillä se on muodostunut suuressa laakiopurkauksessa permikaudella.

Emeivuoren alue valittiin vuonna 1996 UNESCOn maailmanperintöluetteloon yhdessä läheisen Leshanin jättiläisbuddhapatsaan kanssa.

## Lähteet

## Aiheesta muualla

*Emeivuori UNESCOn maailmanperintöluettelon sivuilla  
*Virtual Tour
Phoenix (luotain)

**Phoenix** on Mars-laskeutuja, jonka suunnittelua johti Arizonan yliopiston kuu- ja planeettalaboratorio NASAn johdolla. Luotaimessa käytetään joitakin alun perin vuoden 2001 peruutettuun Mars-laskeutujaan suunniteltuja laitteita sekä kyseisen luotaimen runkoa. Phoenix laskeutui 25. toukokuuta 2008 Marsin vesi- ja jäärikkaalle pohjoisnapa-alueelle. Toukokuun lopulla 2010 NASA totesi laitteen toiminnan päättyneen.

## Tehtävä
Tehtävällä on kaksi päämäärää. Ensimmäinen on veden geologisen historian tutkiminen, jonka perusteella voidaan selvittää menneisyydessä tapahtuneen ilmastomuutoksen syitä. Toinen on etsiä todisteita elinkelpoisesta alueesta, joka voisi sijaita jään ja maaperän välisellä rajavyöhykkeellä. Phoenixin instrumentit on suunniteltu Marsin arktisten seutujen geologiseen ja biologiseen tutkimiseen. Luotaimessa on myös suomalainen painemittari, jonka on valmistanut Ilmatieteen laitos. Luotain on ensimmäinen, joka lähettää dataa Marsin napa-alueilta. Se jatkaa NASAn "seuraa vettä" -strategiaa Marsin tutkimisessa.

Luotain laukaistiin Cape Canaveralista Boeingin Delta 7925&nbsp;-raketilla 4. elokuuta 2007 kello 12.26 Suomen aikaa. Luotain laskeutui Marsiin 26. toukokuuta 2008 puoli kolmen jälkeen aamuyöllä.

NASA ilmoitti 10.11.2008 menettäneensä yhteyden luotaimeen. Tämä oli odotettavissa Marsin kylmyyden heikentäessä akkujen tehoa ja lähestyvän talven vähentäessä aurinkopaneelien tuottamaa energiaa. Luotain oli toiminnassa viisi kuukautta pidempään kuin alun perin ennakoitiin. Luotainta yritettiin herätellä Marsin kevään koittaessa vuoden 2010 ensimmäisen neljänneksen aikana. Tässä ei kuitenkaan onnistuttu.

## Suomen kontribuutio

Ilmatieteen laitos toimitti luotaimeen kaasukehän painemittalaitteen, joka on mitannut luotaimen ympäristön painevaihteluita. Mittauksia käytettiin säämallien luomiseen ja havaittiin mm. Marsille tyypillisiä pölypyörteitä.

## Lähteet

## Aiheesta muualla

*  Portaali.
* 
* 
* 
* 
* 
* 
*
Mustahevosmuurahainen

**Mustahevosmuurahainen** (*Camponotus vagus*) on Suomessakin elävä hevosmuurahaisten sukuun kuuluva muurahaislaji. Mustahevosmuurahaisia esiintyy lähinnä metsäisillä alueilla, ja ne pesiytyvät kuolleessa puuaineksessa. Laji on Suomessa luokiteltu erittäin uhanalaiseksi, eikä se siis pienen määränsä takia kuulu tuholaisiin. Suomessa lajia esiintyy lähes poikkeuksetta vain lounaisrannikolla.

Mustahevosmuurahaisen lisäksi Suomessa esiintyviä hevosmuurahaisiin kuuluvia lajeja ovat punahevosmuurahainen (*Camponotus ligniperda*) ja metsähevosmuurahainen (*Camponotus herculeanus*).

## Lähteet

## Aiheesta muualla
*Laji.fi: Mustahevosmuurahainen (''Camponotus vagus'')
*ITIS: Camponotus vagus 
*Pherobase: Semiochemicals of Camponotus vagus
Kaajärven rannat

**Kaajärven rannat** on Viikatteen vuonna 2002 julkaistu kolmas studioalbumi. Levy on julkaistu sekä CD:nä (RA085) että vinyylinä (LONG004). Vinyyliversiolla on CD:ltä puuttuva kappale "Lyijykomppania". Levyn kappaleesta "Nuori mies nimetön" tehdyn videon on ohjannut Joonas Berghäll.

Albumi nousi julkaisuviikollaan Suomen virallisen listan sijalle 6.

## Kappaleet
Sävellys, sanoitus ja sovitus Kaarle Viikate, ellei toisin mainita.

#
#
#
#
#
#
#
#
#
#
#

## Kokoonpano
* Kaarle Viikate – laulu, sähkö- ja akustinen kitara, basso
* Simeoni Viikate – lyömäsoittimet

### Vierailevat muusikot
* Arttu Kunnasto – haitari
* Simo Helkala – hammond-urut
* Jari-Jukka Nippala – tehosteet

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Aki ja Turo

**Aki ja Turo** ovat näyttelijöiden Antti Raivion (Aki) ja Ville Virtasen (Turo) esittämät hahmot television sketsisarjassa *[[Hymyhuulet]]* (1987–1988).

Aki on nuori mies, joka pukeutuu farkkupuseroon ja -liiviin. Hänellä on ruskeat puolipitkät hiukset. Turo on vaaleahiuksinen nuori mies, joka pukeutuu yleensä pieneen vihreään puseroon, vaaleanpunaiseen kauluspaitaan ja mustiin trumpettihousuihin. Turo joutuu yleensä ystävänsä Akin kiusan kohteeksi, koska hän on hieman hiljainen ja kömpelö. Aki huutelee usein Turolle "*Auts-töks-töks*".

Myöhemmin parivaljakko julkaisi oman kokoalbumin *[[Lievä kantrihuijaus]]* (1988), jossa he suurimmaksi osaksi esittivät 1960- ja 1970-luvun ulkomaisia menestyskappaleita uusin sanoituksin.

Erään aikalaisarvion mukaan Aki ja Turo ”eivät antaneet katsojille vaihtoehtoja: heistä joko piti tai sitten ei” ja he jättivät Hymyhuulet-sarjan päätähdet Aake Kallialan ja Pirkka-Pekka Peteliuksen varjoonsa. 

## Lähteet

## Aiheesta muualla
*
Puhtaus

**Puhtaus** on tärkeä osa ihmisten ja eläinten hyvinvointia. Peseytymällä ihmiset ja eläimet välttyvät täiltä ja bakteereilta. Kuitenkin tutkimusten mukaan lialla on merkittävä rooli immuunijärjestelmän kehityksessä. Täysin puhtaissa oloissa eläneet ihmiset sairastuvat helpommin.

Ihmiset pesevät itsensä säännöllisesti, mikäli siihen on mahdollisuus. Ihmiset voivat peseytyä suihkussa, kylvyssä tai luonnon vedessä, kuten järvessä. Veden lisäksi peseytymisessä käytetään usein apuna saippuaa ja sampoota. Pienten lasten, sairaiden tai muuten kykynemättömien peseytymisessä voi olla joku avustamassa. Useimmiten ihmiset peseytyvät yksinään, mutta esimerkiksi rakastavaiset voivat pestä toisensa huvin vuoksi. Lisäksi ihmisillä on tapana pestä hampaat.

Rituaalinen puhtaus on rituaalien avulla aikaan saatu tai palautettu symbolinen puhtaus, joka liittyy uskonnollisiin käsityksiin pyhästä, synnistä ja pahoista voimista. Monissa uskonnoissa rituaaliseen puhdistautumiseen käytetään vesipesua.

## Lähteet

## Aiheesta muualla
Mikel John Obi

**Mikel John Obi** (oik. **John Michael Nchekwube Obinna**, s. 22. huhtikuuta 1987 Plateau, Nigeria) on nigerialainen jalkapalloilija, joka edusti yli kymmenen vuotta Englannin Valioliigassa pelaavaa Chelseaa. Vuonna 2017 hän siirtyi Kiinaan  Tianjin TEDA:n joukkueeseen. Vuonna 2019 hän palasi Englantiin ja teki sopimuksen Middlesbrough'n kanssa. Mikelin pelipaikka on puolustavalla keskikentällä.

## Ura
Juniorina Mikel edusti synnyinseudultaan kotoisin olevaa Plateau Unitedia, josta hän siirtyi eteläafrikkalaiseen Ajax Cape Towniin. Ammattilaisuransa hän aloitti vuonna 2005 Norjan pääsarjassa, Tippeligaenissa, pelaavan FC Lyn Oslon joukkueessa. Vain kuuden pääsarjaottelun jälkeen hän siirtyi Englantiin. Siirto ei sujunut ongelmitta, sillä suurseurojen Manchester Unitedin ja Chelsean välille syntyi erimielisyyksiä sopimuksesta. Pitkän riidan jälkeen Mikel siirtyi Chelseaan. 23,6 miljoonan euron siirtokorvauksesta ManU sai 17,7 miljoonaa ja Lyn 5,9 miljoonaa euroa. Mikelillä oli suuria ongelmia sopeutua Chelseaan alkukaudella 2006, mutta kevätkaudella hän esitti parhaimmillaan huikeita otteita Chelsean paidassa ja murtautui manageri José Mourinhon luottomiesten joukkoon.  Mikelin ominaisuudet, kuten voimakkuus ja harvinaisen laaja syöttörepertuaari mahdollistavat hänen käyttämisensä sekä keskikentän rikkovassa että rakentavassa roolissa.

### Maajoukkueura
Nigerian A-maajoukkueessa Mikel on pelannut viisi ottelua ja tehnyt niissä yhden maalin. Ensimmäisen noista otteluista hän pelasi vuonna 2005. Aiemmin hän oli esiintynyt lukuisia kertoja maan juniorimaajoukkueissa. Mikel tuli ehkä ensi kertaa suuremman yleisön tietoisuuteen vuonna 2003 Suomessa pidetyissä alle 17-vuotiaiden MM-kisoissa, joissa hän pelasi Nigerian kaikki ottelut. Pelaajanimensä "Mikel" hän on ottanut kisojen paidan kirjoitusvirheestä.

## Lähteet

## Aiheesta muualla

* Mikel John Obi Chelsean sivustolla
Surut pois ja kukka rintaan

**Surut pois ja kukka rintaan** on Viikatteen vuonna 2003 julkaistu neljäs studioalbumi. Levy on CD-painoksen (RA097) lisäksi julkaistu myös vinyylinä (LONG008) ja C-kasettina (LONG008b). Vinyyli- ja C-kasettiversioilla on CD:lle sisältymätön kappale "Aamulinnut". Musiikkivideon levyn kappaleesta "Leimu" ohjasi Joonas Berghäll.

Albumi nousi Suomen virallisen listan sijalle 6.

## Kappaleet
#
#
#
#
#
#
#
#
#
#
#

## Kokoonpano
* Kaarle Viikate &ndash; laulu, kitarat, basso
* Simeoni Viikate &ndash; rummut, lyömäsoittimet

### Muut tekijät
* Simo Helkala &ndash; urut
* Jari-Jukka Nippala &ndash; äänitys ja miksaus
* Mika Jussila &ndash; masterointi

## Arvostelut
* Desibeli.net: 
* Helsingin Sanomat: 
* Imperiumi.net: 
* Soundi: 

## Lähteet

## Aiheesta muualla
* 
*
Kunniatohtori

**Kunniatohtori** (, *dr. h. c.*) on henkilö, jolle yliopiston tiedekunta on myöntänyt tohtorin arvonimen jonkin saavutuksen takia mutta joka ei ole suorittanut tohtorintutkintoa tässä tiedekunnassa. Sen sijaan kunniatohtori on saavuttanut vastaavia ansioita akateemisen maailman ulkopuolella tai hän on muutoin edistänyt tieteellistä tutkimusta erityisen ansiokkaasti. Kunniatohtoriksi vihkiminen on korkein huomionosoitus, mitä yliopisto voi ihmiselle osoittaa.

Suurin osa kunniatohtoreista on joko jonkin toisen tieteenalan edustajia tai tutkijakollegoita, jotka tiedekunnassa halutaan esimerkiksi kansainvälisten yhteyksiensä takia liittää työyhteisöön. Välillä saatetaan merkittäviä poliitikkoja, kulttuuripersoonia, kuten kirjailijoita, tai muita vaikuttajia nimittää kunniatohtoreiksi.

Kunniatohtorin arvonimi myönnetään yliopiston promootiossa. Etuosa kunniatohtorin arvonimen lyhenteessä riippuu siitä, mikä tiedekunta on arvon myöntänyt; esimerkiksi *fil. dr. h. c.* on filosofisen tiedekunnan myöntämä.

## Katso myös
*Riemutohtori
* Luettelo Helsingin yliopiston kunniatohtoreista
* Luettelo Turun yliopiston kunniatohtoreista
* Luettelo Oulun yliopiston kunniatohtoreista

## Lähteet
Garden City

**Garden City** tarkoittaa seuraavia asioita:

*puutarhakaupunki, engl. *garden city*, kaupunkisuunnittelun käsite
*Garden City, lähiöalue Winnipegin kaupungissa, Manitoban provinssissa, Kanadassa.

## Yhdysvaltalaisia paikkakuntia
Garden City on myös seuraavien yhdysvaltalaisten paikkojen nimi:
*Garden City, paikkakunta Alabaman osavaltiossa
*Garden City, paikkakunta Coloradon osavaltiossa
*Garden City, paikkakunta Etelä-Carolinan osavaltiossa
*Garden City, paikkakunta Etelä-Dakotan osavaltiossa
*Garden City, kaupunki Georgian osavaltiossa
*Garden City, kaupunki Idahon osavaltiossa
*Garden City, paikkakunta Iowan osavaltiossa
*Garden City, kaupunki Kansasin osavaltiossa
*Garden City, kaupunki Michiganin osavaltiossa
*Garden City, paikkakunta Minnesotan osavaltiossa
*Garden City, pikkukaupunki Missourin osavaltiossa
*Garden City, kylä New Yorkin osavaltiossa
*Garden City, paikkakunta Texasin osavaltiossa
*Garden City, paikkakunta Utahin osavaltiossa.

## Katso myös
Garden City liittyy lisäksi seuraaviin Yhdysvalloissa sijaitseviin liikennepaikkoihin ja -yhtiöihin:
*Garden City Regional Airport, lentoasema Kansasin osavaltiossa
*Garden City Western Railway, rautatieyhtiö Kansasin osavaltiossa
*Garden Cityn rautatieasema, rautatieliikennepaikka Kansasin osavaltiossa
*Garden Cityn rautatieasema, rautatieliikennepaikka New Yorkin osavaltiossa.
Türi–Tamsalu-rata

**Türi–Tamsalu-rata** () oli vuosina 1915–1972 käytössä ollut Viron rataverkon kapearaiteinen rautatie. Se erkani Lelle–Viljandi-radasta Türissä ja yhtyi Tapa–Tartto-rataan Tamsalussa. Radan pituus oli 61 kilometriä, ja sen tärkein väliasema oli Paide.

## Rakentaminen
Rataosuus Türi–Paide rakennettiin samanaikaisesti kuin Tallinnasta Lellen ja Viljandin kautta Mõisakülaan kulkeva rataosuus. Türin ja Paiden välillä alkoi koeliikenne 8. lokakuuta 1900, ja säännölliselle liikenteelle rata avattiin 1. elokuuta 1901. Sotilaallisista syistä tärkeäksi koetun Paide–Tamsalu-osuuden rakentamisen aloittivat Venäjän armeijan joukot vuonna 1915. Ensimmäisen maailmansodan sytyttyä rakennustöitä jatkoivat saksalaiset, mutta rata valmistui kokonaisuudessaan vasta vuonna 1920 Eesti Raudteen rakennuttamana. Rautatie suljettiin liikenteeltä 3. toukokuuta 1972.
Puuluoto

**Puuluoto** on noin sata taloutta käsittävä kylä ja taajama Tornion kaupungissa. Se sijaitsee Pirkkiön ja Röytän välissä rajoittuen mereen. Vuoden 2021 lopussa Puuluodon taajaman väkiluku oli 249 ja pinta-ala 0,75 neliökilometriä. Vuoden 2006 lopussa Puuluoto–Röyttän tilastoalueella oli 342 asukasta.

Kuusiluodon sahayhdyskunnan tuhouduttua Lapin sodassa monet sen asukkaista muuttivat Puuluotoon.

Puuluodossa on venesatama ja kiinteän asutuksen lisäksi kesämökkiasutusta. Kylällä on myös luontopolku, hiihtokeskus ja Alkunkarin lintutorni.

## Lähteet